ประกาศกรมการขนส่งทางบกประกาศกรมการขนส่งทางบกเรื่อง กำหนดคุณลักษณะสมรรถนะ และระบบการทำงานร่วมกัน และกำหนดหลักเกณฑ์ วิธีการและเงื่อนไขการรับรองแบบเครื่องกำเนิดพลังงานระบบส่งกำลัง และระบบไอเสียสำหรับรถยนต์พ.ศ. ๒๕๕๙[๑] เพื่อให้ส่วนควบและเครื่องอุปกรณ์ของรถยนต์เกิดความปลอดภัยในการใช้งานและสอดคล้องกับมาตรฐานสากล อาศัยอำนาจตามความในข้อ ๑๑ ข้อ ๑๒ และข้อ ๑๓แห่งกฎกระทรวงกำหนดส่วนควบและเครื่องอุปกรณ์สำหรับรถ พ.ศ. ๒๕๕๑อธิบดีกรมการขนส่งทางบกกำหนดให้เครื่องกำเนิดพลังงานระบบส่งกำลังและระบบไอเสียสำหรับรถยนต์เป็นส่วนควบและเครื่องอุปกรณ์ที่ต้องผ่านการรับรองแบบและกำหนดคุณลักษณะสมรรถนะ และระบบการทำงานร่วมกัน และกำหนดหลักเกณฑ์ วิธีการ และเงื่อนไขการรับรองแบบเครื่องกำเนิดพลังงานระบบส่งกำลัง และระบบไอเสียสำหรับรถยนต์ไว้ ดังต่อไปนี้ข้อ๑ ประกาศนี้ให้ใช้บังคับกับรถตามกฎหมายว่าด้วยรถยนต์ดังต่อไปนี้(๑)รถยนต์นั่ง (M๑) และรถยนต์บรรทุก (N๑) ที่ผลิต ประกอบหรือนำเข้าเพื่อจำหน่าย(๒)รถยนต์นั่ง (M๑) และรถยนต์บรรทุก (N๑) ที่ผลิต ประกอบหรือนำเข้ามาเพื่อใช้เองเกินกว่า ๓ คันต่อแบบต่อปีข้อ๒ ในประกาศนี้(๑)รถยนต์นั่ง (M๑) หมายความว่า รถยนต์สี่ล้อขึ้นไปที่ผู้ผลิตออกแบบให้เป็นรถสำหรับนั่งโดยสารซึ่งมีจำนวนที่นั่งคนโดยสารรวมคนขับไม่เกิน๙ ที่นั่ง(๒)รถยนต์บรรทุก (N๑) หมายความว่ารถยนต์สี่ล้อขึ้นไปที่ผู้ผลิตออกแบบให้เป็นรถสำหรับบรรทุกมีน้ำหนักรถรวมนํ้าหนักบรรทุกไม่เกิน๓,๕๐๐ กิโลกรัม และให้หมายความรวมถึงรถยนต์ที่ผู้ผลิตออกแบบให้มีพื้นที่โดยสารและพื้นที่บรรทุกอยู่ในส่วนเดียวกันและเป็นไปตามเงื่อนไขที่กำหนดไว้ในภาคผนวก ๑(๓)ระบบลดเสียง (Noise reduction system) หมายความว่าชุดสำเร็จของชิ้นส่วนที่จำเป็นในการลดเสียงที่เกิดจากรถและระบบไอเสีย(๔)ชิ้นส่วนของระบบลดเสียง (Noise reduction system component) หมายความว่าแต่ละชิ้นส่วนที่ประกอบขึ้นเป็นระบบลดเสียง เช่น ท่อไอเสีย (Exhaust piping) ส่วนขยาย (Expansion chambers) แผ่นลดเสียง (Silencer proper) แต่ไม่รวมถึงกรองอากาศ (Air filter) ที่ไม่มีผลต่อการลดระดับเสียง และท่อร่วม (Manifolds)(๕)มวลสูงสุด (Maximum Mass) หมายความว่ามวลสูงสุดที่ได้รับอนุญาตทางเทคนิคที่ผู้ผลิตรถกำหนด(๖)กำลังเครื่องยนต์ที่กำหนด (Rated engine power) หมายความว่า กำลังเครื่องยนต์ที่กำหนดเป็นกิโลวัตต์ (kW) (ECE) โดยใช้วิธีวัดตามข้อกำหนดทางเทคนิคของสหประชาชาติข้อกำหนดที่๘๕ ว่าด้วยเครื่องกำเนิดพลังงาน อนุกรม ๐๐ (UN Regulation No. ๘๕.๐๐) ขึ้นไป(๗)มวลรถเมื่อพร้อมใช้งาน (Mass of a vehicle running order, mro) หมายความว่า มวลของรถเปล่าที่มีตัวถังและมีอุปกรณ์ต่อพ่วงในกรณีเป็นรถลากจูง หรือมวลของแชสซีที่มีห้องคนขับหากผู้ผลิตไม่ได้ติดตั้งตัวถังและ/หรืออุปกรณ์ต่อพ่วงที่รวมถึงน้ำมันหล่อลื่นน้ำหล่อเย็น น้ำมันเชื้อเพลิงร้อยละ ๙๐ ของถังเชื้อเพลิง ของเหลวอื่น ๆ ร้อยละ ๑๐๐ยกเว้นคนขับ (๗๕ กิโลกรัม) น้ำใช้แล้วเครื่องมือ และยางอะไหล่(๘)ความเร็วรอบเครื่องยนต์ที่กำหนด (Rated engine speed : S) หมายความว่าความเร็วรอบเครื่องยนต์ที่ระบุเป็นรอบต่อนาที (rpm : round per minute) เมื่อเครื่องยนต์ส่งกำลังไปถึงกำลังสุทธิสูงสุดตามข้อกำหนดทางเทคนิคของสหประชาชาติข้อกำหนดที่ ๘๕ ว่าด้วยเครื่องกำเนิดพลังงานอนุกรม ๐๐ (UN Regulation No. ๘๕.๐๐) ขึ้นไปหากได้กำลังสุทธิสูงสุดที่กำหนดด้วยความเร็วเครื่องยนต์หลายระดับให้ใช้ระดับความเร็วรอบเครื่องยนต์สูงสุดที่ให้กำลังสุทธิสูงสุดนั้น(๙)การรับรองแบบ หมายความว่า การรับรองแบบเครื่องกำเนิดพลังงานระบบส่งกำลังและระบบไอเสียสำหรับรถยนต์ตามข้อ ๑ ว่ามีคุณลักษณะ สมรรถนะและระบบการทำงานร่วมกันเป็นไปตามประกาศนี้(๑๐)แบบ หมายความว่า สิ่งที่กำหนดความเหมือนกันของสาระสำคัญเกี่ยวกับคุณสมบัติ คุณลักษณะสมรรถนะ ระบบการทำงาน ประสิทธิภาพของการทำงาน การติดตั้ง ประเภทขนาดหรือจำนวนของส่วนควบและเครื่องอุปกรณ์(๑๑)ผู้ผลิต หมายความว่า(ก) ผู้ผลิตส่วนควบและเครื่องอุปกรณ์ ซึ่งได้แก่ผู้ที่ทำการผลิต ประกอบ หรือนำเข้าเครื่องกำเนิดพลังงาน ระบบส่งกำลังและระบบไอเสียสำหรับรถยนต์(ข) ผู้ผลิตรถ ซึ่งได้แก่ ผู้ที่ทำการผลิต ประกอบหรือนำเข้ารถที่ติดตั้งเครื่องกำเนิดพลังงาน ระบบส่งกำลัง และระบบไอเสีย(๑๒)หน่วยงานทดสอบ หมายความว่ากรมการขนส่งทางบกหรือหน่วยงานที่กรมการขนส่งทางบกยินยอมให้ทำหน้าที่ทดสอบเครื่องกำเนิดพลังงานระบบส่งกำลัง และระบบไอเสียสำหรับรถยนต์(๑๓)หน่วยงานตรวจสอบการผลิตให้เป็นไปตามต้นแบบ (Conformity of Production : COP) หมายความว่ากรมการขนส่งทางบกหรือหน่วยงานที่กรมการขนส่งทางบกยินยอมให้ทำหน้าที่ตรวจประเมินระบบคุณภาพการผลิตและสุ่มตรวจเครื่องกำเนิดพลังงาน ระบบส่งกำลังและระบบไอเสียสำหรับรถยนต์ให้เป็นไปตามต้นแบบที่ได้รับการรับรอง(๑๔)การผลิตจำนวนมาก หมายความว่า กรณีที่มีการผลิต ประกอบ หรือนำเข้ารถยนต์นั่ง (M๑) หรือรถยนต์บรรทุก(N๑) เกินกว่า ๑๐๐ คันต่อแบบต่อปี(๑๕)การผลิตจำนวนน้อย หมายความว่า กรณีที่มีการผลิต ประกอบ หรือนำเข้ารถยนต์นั่ง (M๑) หรือรถยนต์บรรทุก(N๑) ไม่เกิน ๑๐๐ คันต่อแบบต่อปีหมวด ๑คุณลักษณะ สมรรถนะและระบบการทำงานร่วมกัน ข้อ๓ เครื่องกำเนิดพลังงาน ระบบส่งกำลังและระบบไอเสียสำหรับรถยนต์ต้องมีคุณลักษณะ ดังต่อไปนี้(๑)รถ เครื่องยนต์ และระบบลดเสียง ต้องออกแบบ สร้างและประกอบเพื่อให้รถมีระดับเสียงตามเกณฑ์ที่กำหนดไว้ในประกาศนี้ แม้ว่าอาจมีการสั่นสะเทือนจากสภาพการใช้ปกติ(๒)ระบบลดเสียงต้องออกแบบ สร้างและประกอบเพื่อให้สามารถทนต่อการกัดกร่อนที่เกิดจากสภาพการใช้งานของรถข้อ๔ สมรรถนะและระบบการทำงานร่วมกันของเครื่องกำเนิดพลังงานระบบส่งกำลังและระบบไอเสียสำหรับรถยนต์ในขณะรถวิ่ง ต้องมีระดับเสียงไม่เกินเกณฑ์ที่กำหนดดังนี้ประเภทของรถยนต์เกณฑ์ที่กำหนดหน่วยเป็นdB(A)(ก)รถยนต์นั่ง (M๑) ๗๔(ข)รถยนต์บรรทุก (N๑)๑) น้ำหนักรถรวมน้ำหนักบรรทุก ไม่เกิน ๒,๐๐๐ กิโลกรัม๒) น้ำหนักรถรวมน้ำหนักบรรทุก เกินกว่า ๒,๐๐๐ กิโลกรัมแต่ไม่เกิน ๓,๕๐๐ กิโลกรัม๗๖๗๗ข้อ๕ เกณฑ์ระดับเสียงที่กำหนดในข้อ ๔อาจปรับเพิ่มได้เฉพาะในกรณี ดังต่อไปนี้(๑)กรณีเป็นรถยนต์นั่ง (M๑) ที่มีจำนวนเกียร์เดินหน้ามากกว่า ๔ ระดับมีกำลังของเครื่องยนต์สูงสุดเกินกว่า ๑๔๐ กิโลวัตต์และมีอัตราส่วนระหว่างกำลังของเครื่องยนต์สูงสุดต่อน้ำหนักรถรวมน้ำหนักบรรทุกเกินกว่า๗๕ กิโลวัตต์ต่อตันถ้าความเร็วของรถขณะวิ่งออกจากแนวสิ้นสุดของลู่ทดสอบในตำแหน่งเกียร์ ๓ เกินกว่า ๖๑กิโลเมตรต่อชั่วโมง ให้เพิ่มเกณฑ์ระดับเสียงอีก ๑ เดซิเบล เอ(๒)กรณีเป็นรถยนต์นั่ง (M๑) และรถยนต์บรรทุก (N๑) ที่ติดตั้งเครื่องยนต์จุดระเบิดด้วยการอัดและฉีดเชื้อเพลิงเข้าห้องเผาไหม้โดยตรง(direct injection) ให้เพิ่มเกณฑ์ระดับเสียงอีก ๑ เดซิเบล เอ(๓)กรณีเป็นรถยนต์นั่ง (M๑) หรือรถยนต์บรรทุก (N๑)ที่ออกแบบเป็นรถที่ใช้ในทางขรุขระ (off-road vihicle) ตามที่กำหนดไว้ในภาคผนวก ๑ และมีมวลสูงสุดที่ได้อนุญาตเกินกว่า ๒,๐๐๐ กิโลกรัม ให้เพิ่มเกณฑ์ระดับเสียงดัง ต่อไปนี้(ก)กรณีรถที่ติดตั้งเครื่องยนต์ที่มีกำลังน้อยกว่า ๑๕๐ kW (ECE) ให้เพิ่มเกณฑ์ระดับเสียงอีก ๑ เดซิเบล เอ(ข)กรณีรถที่ติดตั้งเครื่องยนต์ที่มีกำลังตั้งแต่ ๑๕๐ kW (ECE)ขึ้นไป ให้เพิ่มเกณฑ์ระดับเสียงอีก ๒ เดซิเบล เอ(๔)ในกรณีไม่มีสนามทดสอบที่มีรายละเอียดทางเทคนิคตามที่กำหนดไว้ในภาคผนวก ๔ อาจใช้สนามทดสอบของกรมการขนส่งทางบกแทนก็ได้โดยให้เพิ่มเกณฑ์ระดับเสียงอีก ๒ เดซิเบล เอข้อ๖ ในกรณีที่อุปกรณ์ระงับเสียงที่มีเส้นใย(fibrous material) เป็นส่วนประกอบคุณลักษณะของเส้นใยต้องเป็นไปตามที่กำหนดไว้ในภาคผนวก๒หมวด ๒การทดสอบ ข้อ๗ การทดสอบเครื่องกำเนิดพลังงานระบบส่งกำลัง และระบบไอเสียสำหรับรถยนต์โดยใช้เกณฑ์ระดับเสียงตามข้อ ๔ให้ดำเนินการโดยหน่วยงานทดสอบ โดยให้ทดสอบระดับเสียงรถขณะวิ่งและขณะอยู่กับที่ตามที่กำหนดไว้ในภาคผนวก๓ และสนามทดสอบต้องมีรายละเอียดทางเทคนิคตามที่กำหนดไว้ในภาคผนวก๔ หรือเป็นสนามทดสอบของกรมการขนส่งทางบก แล้วแต่กรณีในกรณีเป็นรถที่มีเครื่องยนต์สันดาปภายในไม่ทำงานเมื่อรถอยู่กับที่ให้ทำการทดสอบระดับเสียงรถขณะวิ่งเท่านั้นสำหรับรถยนต์บรรทุก(N๑) ที่มีน้ำหนักรถรวมน้ำหนักบรรทุกเกินกว่า ๒,๘๐๐กิโลกรัมหากมีอุปกรณ์ห้ามล้อแบบใช้อากาศอัด ต้องทำการทดสอบระดับเสียงจากอากาศอัด (Compressed air noise) เพิ่มเติมในขณะรถอยู่กับที่ตามที่กำหนดไว้ในภาคผนวก๕ข้อ๘ ในกรณีที่ผลิต ประกอบหรือนำเข้ารถยนต์เพื่อจำหน่ายไม่เกิน ๑๐๐คันต่อแบบต่อปีให้ได้รับการยกเว้นการตรวจสอบคุณลักษณะของอุปกรณ์ระงับเสียงที่มีเส้นใยตามที่กำหนดไว้ในภาคผนวก๒ และยกเว้นการทดสอบระดับเสียงของรถขณะวิ่งตามที่กำหนดไว้ในข้อ ๗ ทั้งนี้ให้ทำการทดสอบโดยใช้วิธีการตรวจวัดระดับเสียงของรถขณะอยู่กับที่ตามหลักเกณฑ์ที่กำหนดไว้ในประกาศกรมการขนส่งทางบกเรื่อง เกณฑ์ระดับเสียงและวิธีการวัดระดับเสียงของรถยนต์หมวด ๓การรับรองแบบ ส่วนที่ ๑การยื่นคำขอ ข้อ๙ ผู้ผลิตรถที่ประสงค์จะขอรับรองแบบเครื่องกำเนิดพลังงานระบบส่งกำลัง และระบบไอเสียสำหรับรถยนต์ ให้ยื่นคำขอ ณ สำนักวิศวกรรมยานยนต์กรมการขนส่งทางบก พร้อมด้วยเอกสารหลักฐาน ดังต่อไปนี้(๑)บุคคลธรรมดา(ก)ภาพถ่ายบัตรประจำตัวประชาชนในกรณีผู้ขอเป็นคนต่างด้าวตามกฎหมายว่าด้วยคนเข้าเมืองให้ยื่นใบสำคัญประจำตัวคนต่างด้าวพร้อมหลักฐานแสดงที่พักอาศัยในราชอาณาจักรที่ทางราชการหรือหน่วยงานรัฐบาลต่างประเทศหรือองค์การระหว่างประเทศออกให้(ข)หนังสือมอบอำนาจในกรณีมีการมอบอำนาจพร้อมภาพถ่ายบัตรประจำตัวประชาชนของผู้มอบอำนาจและผู้รับมอบอำนาจ(ค)เอกสารหลักฐานแสดงข้อมูลประกอบการพิจารณารับรองแบบเครื่องกำเนิดพลังงานระบบส่งกำลัง และระบบไอเสียตามที่กำหนดไว้ในภาคผนวก ๖ หรือภาคผนวก ๗ แล้วแต่กรณี จำนวน ๓ ชุดดังต่อไปนี้๑)คำอธิบายแบบรถตามที่กำหนดในข้อ ๑๒รวมทั้งตัวเลขและสัญลักษณ์ที่ใช้ระบุแบบเครื่องกำเนิดพลังงานและแบบรถ๒)รายการของชิ้นส่วนที่ประกอบกันเป็นระบบลดเสียง๓)รูปภาพหรือรูปวาดของระบบลดเสียง โดยให้ระบุตำแหน่งที่ติดตั้งกับรถ๔)รูปภาพหรือรูปวาดรายละเอียดของชิ้นส่วนที่สามารถระบุตำแหน่งการติดตั้งรวมถึงวัสดุที่ใช้๕)ตัวอย่างระบบลดเสียงและเครื่องกำเนิดพลังงานที่มีปริมาณความจุกระบอกสูบและกำลังสูงสุดที่กำหนดเหมือนกับที่ติดตั้งกับรถให้กรมการขนส่งทางบกหรือหน่วยงานทดสอบตามที่ได้รับแจ้ง(ง)หลักฐานผลการทดสอบหรือผลการตรวจสอบเครื่องกำเนิดพลังงาน ระบบส่งกำลังและระบบไอเสีย(ถ้ามี)(จ)หลักฐานผลการประเมินการตรวจสอบการผลิตให้เป็นไปตามต้นแบบ (ถ้ามี)(ฉ)หลักฐานการผ่านการรับรองมาตรฐานหรือข้อกำหนดทางเทคนิคของเครื่องกำเนิดพลังงานระบบส่งกำลังและระบบไอเสีย (ถ้ามี)(๒)ห้างหุ้นส่วนสามัญจดทะเบียน ห้างหุ้นส่วนจำกัด หรือบริษัทจำกัด(ก)หนังสือรับรองการจดทะเบียนนิติบุคคล(ข)ภาพถ่ายบัตรประจำตัวประชาชนของผู้มีอำนาจลงนาม ในกรณีผู้มีอำนาจลงนามเป็นคนต่างด้าวตามกฎหมายว่าด้วยคนเข้าเมืองให้ยื่นใบสำคัญประจำตัวคนต่างด้าวพร้อมทั้งหลักฐานแสดงที่พักอาศัยในราชอาณาจักรที่ทางราชการหรือหน่วยงานของรัฐบาลต่างประเทศหรือองค์การระหว่างประเทศออกให้(ค)เอกสารตาม (๑) (ข) (ค) (ง) (จ) และ (ฉ)(๓)ส่วนราชการ รัฐวิสาหกิจ หรือสถาบันการศึกษา(ก)หนังสือมอบอำนาจของส่วนราชการ รัฐวิสาหกิจ หรือสถาบันการศึกษาให้ดำเนินการยื่นคำขอหนังสือรับรองแบบ(ข)เอกสารตาม (๑) (ค) (ง) (จ) และ (ฉ)ในกรณีที่ผู้ผลิตประสงค์จะขอรับรองแบบเครื่องกำเนิดพลังงานระบบส่งกำลัง และระบบไอเสียสำหรับรถยนต์ที่ผลิต ประกอบหรือนำเข้าเพื่อจำหน่ายไม่เกิน ๑๐๐ คันต่อแบบต่อปี จะยื่นเอกสารตาม (๑) (ค) ๔)หรือไม่ก็ได้ส่วนที่ ๒การตรวจสอบ ข้อ๑๐ เมื่อได้รับคำขอแล้วให้เจ้าหน้าที่ผู้รับคำขอตรวจสอบเอกสารหลักฐานให้ครบถ้วนถูกต้องในกรณีที่เอกสารหลักฐานไม่ครบถ้วนถูกต้อง ให้แจ้งผู้ยื่นคำขอไปดำเนินการแก้ไขภายใน๔๕ วัน ในกรณีที่เอกสารครบถ้วนถูกต้องให้ดำเนินการ ดังต่อไปนี้(๑)ตรวจสอบคุณลักษณะ สมรรถนะและระบบการทำงานร่วมกันของเครื่องกำเนิดพลังงานระบบส่งกำลังและระบบไอเสียสำหรับรถยนต์(ก)ดำเนินการตรวจสอบคุณลักษณะ สมรรถนะ และระบบการทำงานร่วมกันตามที่กำหนดไว้ในหมวด ๑ให้ตรวจสอบโดยทำการทดสอบเครื่องกำเนิดพลังงาน ระบบส่งกำลังและระบบไอเสียตามที่กำหนดไว้ในหมวด ๒โดยผลที่ได้จากการตรวจสอบจะต้องตรงกับข้อมูลที่ได้ระบุไว้ในเอกสารแสดงข้อมูลตามที่กำหนดไว้ในภาคผนวก๖ หรือภาคผนวก ๗ แล้วแต่กรณี(ข)ตรวจสอบผลการทดสอบหรือตรวจสอบคุณลักษณะ สมรรถนะ และระบบการทำงานร่วมกันตาม (ก)ของผู้ผลิตหรือหน่วยงานทดสอบอย่างใดอย่างหนึ่ง ดังต่อไปนี้๑)ผลการทดสอบหรือตรวจสอบของผู้ผลิตที่เป็นหน่วยงานทดสอบตามที่กำหนดไว้ในภาคผนวก ๘๒)ผลการทดสอบหรือตรวจสอบของหน่วยงานทดสอบตามที่กำหนดไว้ในภาคผนวก ๘๓)ผลการทดสอบหรือตรวจสอบของหน่วยงานทดสอบตามความตกลงว่าด้วยการรับรองข้อกำหนดทางเทคนิคของยานยนต์ อุปกรณ์ และส่วนควบติดตั้งและ/หรือใช้ในยานยนต์ และเงื่อนไขสำหรับการยอมรับร่วมกันของการให้ความเห็นชอบตามข้อกำหนดทางเทคนิคปี ๑๙๕๘ ของคณะกรรมาธิการเศรษฐกิจแห่งยุโรป องค์การสหประชาชาติ๔)ผลการทดสอบหรือตรวจสอบของผู้ผลิตที่มีเจ้าหน้าที่ที่ได้รับมอบหมายจากกรมการขนส่งทางบกเป็นพยานในการทดสอบหรือตรวจสอบตามหลักเกณฑ์และวิธีการที่กำหนดไว้ในหมวด๒ในกรณีกรมการขนส่งทางบกยอมรับผลการทดสอบหรือตรวจสอบคุณลักษณะสมรรถนะ และระบบการทำงานร่วมกันของเครื่องกำเนิดพลังงาน ระบบส่งกำลังและระบบไอเสียของรถยนต์ตาม (ข) ให้ยกเว้นการทดสอบและตรวจสอบตามที่กำหนดไว้ในหมวด ๒(๒)การตรวจสอบการผลิตให้เป็นไปตามต้นแบบ (Conformity of Production : COP)(ก)ดำเนินการตรวจสอบการผลิตให้เป็นไปตามต้นแบบตามที่กำหนดไว้ในภาคผนวก ๙ เว้นแต่กรณีการขอรับรองแบบเครื่องกำเนิดพลังงานระบบส่งกำลัง และระบบไอเสียเป็นรายคัน โดยระบุตัวเลขชี้บ่งยานยนต์ (Vehicle Identification Number : VIN) ให้ยกเว้นการตรวจสอบการผลิตให้เป็นไปตามต้นแบบดังกล่าว(ข)ตรวจสอบผลการตรวจสอบการผลิตให้เป็นไปตามต้นแบบของผู้ผลิตหรือหน่วยงานตรวจสอบการผลิตให้เป็นไปตามต้นแบบอย่างใดอย่างหนึ่งดังต่อไปนี้๑)ผลการตรวจสอบการผลิตให้เป็นไปตามต้นแบบของผู้ผลิตที่เป็นหน่วยงานตรวจสอบการผลิตให้เป็นไปตามต้นแบบตามที่กำหนดไว้ในภาคผนวก๘๒)ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบตามที่กำหนดไว้ในภาคผนวก๘๓)ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบท้ายความตกลงว่าด้วยการรับรองข้อกำหนดทางเทคนิคของยานยนต์อุปกรณ์และส่วนควบที่ติดตั้ง และ/หรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบในข้อกำหนดทางเทคนิค ปี๑๙๕๘ ของคณะกรรมาธิการเศรษฐกิจแห่งยุโรป องค์การสหประชาชาติ๔)ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบที่ได้รับอนุญาตจากสำนักงานคณะกรรมการแห่งชาติว่าด้วยการรับรองระบบงานโดยต้องเป็นไปตามมาตรฐานที่กำหนดในประเภทของหน่วยงานตรวจสอบการผลิตให้เป็นไปตามต้นแบบที่กำหนดไว้ในภาคผนวก๘ในกรณีกรมการขนส่งทางบกยอมรับผลการตรวจสอบการผลิตให้เป็นไปตามต้นแบบตาม (ข)ให้ยกเว้นการตรวจสอบการผลิตให้เป็นไปตามต้นแบบที่กำหนดไว้ในภาคผนวก ๙ส่วนที่ ๓เงื่อนไขและเกณฑ์การรับรองแบบ ข้อ ๑๑ การพิจารณารับรองแบบเครื่องกำเนิดพลังงานระบบส่งกำลัง และระบบไอเสีย จะรับรองได้ก็ต่อเมื่อมีคุณลักษณะ สมรรถนะและระบบการทำงานร่วมกัน และการทดสอบเครื่องกำเนิดพลังงาน ระบบส่งกำลังและระบบไอเสีย เป็นไปตามที่กำหนดในหมวด ๑ และหมวด ๒และผ่านการตรวจสอบการผลิตให้เป็นไปตามต้นแบบตามที่กำหนดไว้ในภาคผนวก ๙หรือกรมการขนส่งทางบกยอมรับผลการตรวจสอบการผลิตให้เป็นไปตามต้นแบบ แล้วแต่กรณีข้อ๑๒ การรับรองแบบเครื่องกำเนิดพลังงานระบบส่งกำลัง และระบบไอเสีย ต้องอยู่ภายใต้เงื่อนไข ดังต่อไปนี้(๑)แบบที่ขอรับรองที่ถือว่าเป็นแบบเดียวกันจะต้องไม่มีความแตกต่างในสาระสำคัญดังต่อไปนี้(ก)แบบของรถ ได้แก่๑)รูปร่างหรือวัสดุของตัวถัง(โดยเฉพาะส่วนเครื่องยนต์และการป้องกันเสียง๒)ความยาวและความกว้างของรถ(ข)แบบของเครื่องยนต์ ได้แก่๑)แบบของเครื่องยนต์แบบลูกสูบชัก หรือแบบโรตารี่ เครื่องยนต์แบบจุดระเบิดด้วยการอัดหรือจุดระเบิดด้วยประกายไฟ, วัฏจักรการทำงานแบบสองจังหวะหรือสี่จังหวะ๒)จำนวนและความจุกระบอกสูบ๓)จำนวนและชนิดของคาร์บูเรเตอร์ หรือของระบบหัวฉีด๔)ลักษณะการจัดเรียงวาล์ว๕)กำลังเครื่องยนต์สูงสุดและความเร็วรอบที่ให้กำลังสูงสุด๖)แบบของมอเตอร์ไฟฟ้า กรณีที่ใช้มอเตอร์ไฟฟ้า(ค) ระบบส่งกำลัง จำนวนเกียร์และอัตราทด(ง) ระบบลดเสียงตามข้อ ๒ (๓) และ (๔)(๒)ในกรณีที่สาระสำคัญของระบบลดเสียงมีความแตกต่างในข้อใดข้อหนึ่งดังต่อไปนี้ให้ถือว่าเป็นแบบที่แตกต่างกัน(ก)ประกอบด้วยชิ้นส่วนที่มาจากโรงงานหรือมีเครื่องหมายการค้าที่แตกต่างกัน(ข) ประกอบด้วยชิ้นส่วนใด ๆที่ทำด้วยวัสดุที่มีคุณลักษณะต่างกัน หรือประกอบด้วย ชิ้นส่วนที่มีรูปร่างหรือขนาดต่างกันเว้นแต่เป็นการเปลี่ยนแปลงกระบวนการชุบผิว(การชุบผิวด้วยสังกะสีหรือการเคลือบผิวด้วยอลูมิเนียมและอื่น ๆ)ไม่ถือว่าเป็นแบบที่แตกต่างกัน(ค) มีหลักการทำงานของชิ้นส่วนอย่างน้อย ๑ชิ้นส่วนแตกต่างกัน(ง) ประกอบด้วยการรวมกันของชิ้นส่วนแตกต่างกัน(จ) มีจำนวนไอดีและ/หรือไอเสียแตกต่างกันข้อ ๑๓ ผู้ผลิตต้องส่งมอบตัวอย่างเครื่องกำเนิดพลังงานระบบส่งกำลัง ระบบไอเสีย ที่ขอรับรองแบบพร้อมส่งมอบให้กรมการขนส่งทางบกหรือหน่วยงานทดสอบตรวจสอบเมื่อมีการร้องขอข้อ๑๔ ในกรณีที่เครื่องกำเนิดพลังงานระบบส่งกำลังและระบบไอเสียผ่านการรับรองตามมาตรฐานหรือข้อกำหนดทางเทคนิคดังต่อไปนี้ให้ถือว่ามีคุณลักษณะ สมรรถนะ และระบบการทำงานร่วมกัน เป็นไปตามประกาศนี้(๑)มาตรฐานผลิตภัณฑ์อุตสาหกรรม มลพิษทางเสียงที่เกิดจากยานยนต์ตั้งแต่ ๔ล้อขึ้นไปมาตรฐานเลขที่ มอก. ๒๒๖๔ ๒๕๔๙ ขึ้นไป(๒)ข้อกำหนดทางเทคนิคของสหประชาชาติ ข้อกำหนดที่ ๕๑ ว่าด้วยระดับเสียง อนุกรมที่ ๐๒ (UN Regulation No. ๕๑.๐๒) ขึ้นไปส่วนที่ ๔การออกหนังสือรับรองแบบ ข้อ๑๕ ในกรณีเครื่องกำเนิดพลังงานระบบส่งกำลัง และระบบไอเสีย เป็นไปตามที่กำหนดไว้ในข้อ ๑๑ให้เจ้าหน้าที่ผู้รับผิดชอบนำเสนออธิบดีหรือผู้ที่ได้รับมอบหมาย แล้วแต่กรณีเพื่อออกหนังสือรับรองแบบให้กับผู้ยื่นคำขอภายใน ๓๐ วันหนังสือรับรองแบบให้เป็นไปตามที่กำหนดไว้ในภาคผนวก๑๐เครื่องหมายรับรองแบบในหนังสือรับรองแบบให้เป็นไปตามที่กำหนดไว้ในภาคผนวก๑๑ข้อ๑๖ ในกรณีเครื่องกำเนิดพลังงานระบบส่งกำลัง และระบบไอเสียที่ขอรับรองแบบไม่เป็นไปตามที่กำหนดไว้ในข้อ ๑๑ให้ถือว่าไม่ผ่านการรับรองแบบตามประกาศนี้และให้เจ้าหน้าที่ผู้รับผิดชอบแจ้งให้ผู้ยื่นคำขอทราบส่วนที่ ๕การตรวจสอบการผลิตให้เป็นไปตามต้นแบบที่ได้รับหนังสือรับรองแบบ ข้อ๑๗ รถยนต์ที่ได้รับการรับรองแบบเครื่องกำเนิดพลังงานระบบส่งกำลัง และระบบไอเสียแล้วให้มีการตรวจสอบการผลิตให้เป็นไปตามต้นแบบตามที่กำหนดไว้ในภาคผนวก ๙และต้องเป็นไปตามหลักเกณฑ์และเงื่อนไข ดังต่อไปนี้(๑)เครื่องกำเนิดพลังงาน ระบบส่งกำลัง และระบบไอเสียที่ติดตั้งในรถ ต้องมีคุณลักษณะ สมรรถนะและระบบการทำงานร่วมกัน เป็นไปตามที่กำหนดไว้ในหมวด ๑(๒)ตรวจสอบการผลิตเครื่องกำเนิดพลังงาน ระบบส่งกำลัง และระบบไอเสียตาม (๑)ให้ใช้วิธีสุ่มตัวอย่างและทำการตรวจสอบเครื่องกำเนิดพลังงาน ระบบส่งกำลังและระบบไอเสียให้เป็นไปตามต้นแบบตามที่กำหนดไว้ในภาคผนวก ๙โดยให้ตรวจสอบการผลิตสองปีต่อครั้งและให้ทำการทดสอบวัดระดับเสียงตามที่กำหนดไว้ในภาคผนวก ๓ผลที่ได้จากการวัดระดับเสียงต้องสูงไม่เกิน ๑ เดซิเบล เอ จากที่กำหนดไว้ในหมวด ๑ส่วนที่ ๖การแก้ไขหรือเพิ่มเติมการรับรองแบบ ข้อ๑๘ ในกรณีผู้ผลิตที่ได้รับหนังสือรับรองแบบประสงค์ขอแก้ไขหรือเพิ่มเติมแบบเครื่องกำเนิดพลังงานระบบส่งกำลัง และระบบไอเสียหรือรายละเอียดของหนังสือรับรองแบบให้ยื่นคำขอแก้ไขเพิ่มเติม ณสำนักวิศวกรรมยานยนต์ กรมการขนส่งทางบก พร้อมด้วยเอกสารหลักฐาน ดังต่อไปนี้(๑)หนังสือรับรองแบบฉบับเดิม(๒) เอกสารแสดงข้อมูลการแก้ไขเพิ่มเติม และรายงานผลการทดสอบภาพหรือรูปวาดในกรณีขอแก้ไขเพิ่มเติมรายละเอียดที่เกิดจากการลงรายการในหนังสือรับรองแบบผิดพลาดคลาดเคลื่อนให้ใช้เฉพาะหลักฐานตาม (๑) หรือในกรณีการขอแก้ไขเพิ่มเติมตามวรรคหนึ่งที่ไม่จำเป็นต้องพิจารณาผลทดสอบภาพหรือรูปวาดให้ได้รับยกเว้นหลักฐานรายงานผลการทดสอบ ภาพหรือรูปวาดตาม (๒)ข้อ๑๙ เมื่อได้รับคำขอแล้วให้เจ้าหน้าที่ผู้รับคำขอตรวจสอบเอกสารหลักฐานให้ครบถ้วนถูกต้องในกรณีที่เอกสารไม่ครบถ้วนถูกต้องให้แจ้งให้ผู้ยื่นคำขอไปดำเนินการแก้ไขภายใน๓๐ วันในกรณีที่เอกสารหลักฐานตามวรรคหนึ่งครบถ้วนถูกต้องให้ดำเนินการ ดังต่อไปนี้(๑)การขอแก้ไขเพิ่มเติมข้อผิดพลาดในการออกหนังสือรับรองแบบ เช่นลงรายละเอียดผิดพลาดให้เจ้าหน้าที่ตรวจสอบข้อผิดพลาดตามคำขอ หากเห็นว่ามีรายการผิดพลาดจริงให้แก้ไขรายการในหนังสือรับรองแบบให้ถูกต้องพร้อมลงลายมือชื่อผู้ทำการแก้ไขและวันที่กำกับไว้ในรายการที่มีการแก้ไขหากเห็นว่ารายละเอียดของหนังสือรับรองแบบถูกต้องแล้วให้ชี้แจงหรือแจ้งเป็นหนังสือให้ผู้ยื่นคำขอทราบ(๒)การขอแก้ไขเพิ่มเติมแบบเครื่องกำเนิดพลังงาน ระบบส่งกำลังและระบบไอเสียให้เจ้าหน้าที่ตรวจสอบการขอแก้ไขเพิ่มเติมดังกล่าวว่าจำเป็นต้องดำเนินการทดสอบหรือไม่แล้วดำเนินการ ดังต่อไปนี้(ก)กรณีการแก้ไขเพิ่มเติมที่ไม่ต้องทำการทดสอบให้พิจารณาความถูกต้องของเอกสารแสดงข้อมูลประกอบการขอแก้ไขเพิ่มเติมหากเห็นว่าถูกต้องให้ดำเนินการแก้ไขเพิ่มเติมเอกสารท้ายหนังสือรับรองแบบพร้อมจัดทำเครื่องหมายการรับรองแบบในส่วนที่มีการเปลี่ยนแปลงตามที่กำหนดไว้ในภาคผนวก๑๑ พร้อมทั้งลงลายมือชื่อผู้ทำการแก้ไขและวันที่กำกับไว้ในรายการที่มีการแก้ไข(ข)กรณีการขอแก้ไขเพิ่มเติมที่ต้องทำการทดสอบให้พิจารณาความถูกต้องของเอกสารแสดงข้อมูลประกอบการขอแก้ไขเพิ่มเติมหากเห็นว่าถูกต้องให้เจ้าหน้าที่ดำเนินการตามข้อ ๑๔ และเมื่อดำเนินการเรียบร้อยแล้วปรากฏว่าเอกสารและผลการทดสอบครบถ้วนถูกต้องให้ดำเนินการออกหนังสือรับรองแบบฉบับใหม่ให้กับผู้ยื่นคำขอต่อไปส่วนที่ ๗การเลิกการผลิต ประกอบหรือนำเข้า ข้อ๒๐ ในกรณีผู้ผลิตที่ได้รับหนังสือรับรองแบบประสงค์จะเลิกการผลิตประกอบ หรือนำเข้าเครื่องกำเนิดพลังงาน ระบบส่งกำลังและระบบไอเสียตามแบบที่ได้รับการรับรองไว้แล้ว ให้แจ้งรายละเอียดเกี่ยวกับการเลิกการผลิตประกอบ หรือนำเข้าดังกล่าวเป็นหนังสือให้กรมการขนส่งทางบกทราบส่วนที่ ๘การกำกับดูแลผู้ผลิตที่ได้รับหนังสือรับรองแบบ ข้อ๒๑ ผู้ผลิตที่ได้รับหนังสือรับรองแบบต้องอำนวยความสะดวกให้แก่อธิบดีหรือผู้ที่อธิบดีมอบหมายเข้าทำการตรวจสอบกระบวนการผลิตทำการทดสอบ หรือทำการติดตั้ง ตลอดจนตรวจสอบการปฏิบัติตามประกาศนี้ ณ โรงงานผลิตโรงงานประกอบ คลังสินค้า สถานที่ติดตั้ง หรือสถานที่ทำการทดสอบข้อ๒๒ เมื่อปรากฏว่าผู้ผลิตที่ได้รับหนังสือรับรองแบบผู้ใดไม่ปฏิบัติตามหลักเกณฑ์วิธีการ และเงื่อนไขที่กำหนดในประกาศนี้ หรือเจตนาทุจริตหรือจงใจยื่นเอกสารข้อมูลที่เป็นเท็จหรือปลอมแปลงหลักฐานหรือเอกสารแสดงข้อมูลในการขอรับรองแบบให้กรมการขนส่งทางบกมีอำนาจตักเตือน ระงับใช้หนังสือรับรองแบบชั่วคราวหรือเพิกถอนหนังสือรับรองแบบ ตามควรแก่กรณีส่วนที่ ๙การอุทธรณ์ ข้อ๒๓ ผู้ผลิตที่ได้รับหนังสือรับรองแบบซึ่งถูกระงับใช้หนังสือรับรองแบบชั่วคราวหรือถูกสั่งเพิกถอนหนังสือรับรองแบบมีสิทธิอุทธรณ์เป็นหนังสือต่ออธิบดีได้ภายใน ๑๕ วันนับแต่วันที่ได้รับแจ้งการระงับใช้หนังสือรับรองแบบชั่วคราวหรือเพิกถอนโดยระบุข้อโต้แย้งและข้อเท็จจริงหรือข้อกฎหมายที่อ้างอิงประกอบคำขอด้วยและให้นำหลักเกณฑ์ วิธีการและเงื่อนไขเกี่ยวกับการอุทธรณ์ตามกฎหมายว่าด้วยวิธีปฏิบัติราชการทางปกครองมาใช้บังคับทั้งนี้การอุทธรณ์ดังกล่าวไม่เป็นการทุเลาการบังคับตามคำสั่งระงับใช้หนังสือรับรองแบบชั่วคราวหรือคำสั่งเพิกถอนหนังสือรับรองแบบหมวด ๔การบังคับใช้ ข้อ๒๔ ผู้ผลิตรถต้องดำเนินการให้เป็นไปตามประกาศนี้ภายในระยะเวลาดังต่อไปนี้(๑)แบบเครื่องกำเนิดพลังงาน ระบบส่งกำลัง และระบบไอเสียสำหรับรถยนต์นั่ง (M๑) และรถยนต์บรรทุก(N๑) ที่ผลิต ประกอบ หรือนำเข้าตั้งแต่วันที่ ๑ มกราคม พ.ศ.๒๕๖๒ ผู้ผลิตรถต้องดำเนินการให้เป็นไปตามประกาศนี้(๒)แบบเครื่องกำเนิดพลังงาน ระบบส่งกำลัง และระบบไอเสียสำหรับรถยนต์นั่ง (M๑) และรถยนต์บรรทุก(N๑) ที่ผลิต ประกอบ หรือนำเข้าก่อนวันที่ ๑ มกราคม พ.ศ.๒๕๖๒ สามารถผลิต ประกอบ หรือนำเข้าต่อไปได้จนถึงวันที่ ๓๑ ธันวาคม ๒๕๖๓หากพ้นกำหนดเวลาดังกล่าว ผู้ผลิตรถต้องดำเนินการให้เป็นไปตามประกาศนี้ประกาศ ณ วันที่ ๒๐กันยายน พ.ศ. ๒๕๕๙สนิท พรหมวงษ์อธิบดีกรมการขนส่งทางบก[เอกสารแนบท้าย]๑. ภาคผนวก๑ เงื่อนไขการจัดประเภทรถยนต์๒.ภาคผนวก ๒ คุณลักษณะของอุปกรณ์ระงับเสียงที่มีเส้นใย๓.ภาคผนวก ๓ วิธีการทดสอบระดับเสียง๔.ภาคผนวก ๔ รายละเอียดทางเทคนิคของสนามทดสอบ๕.ภาคผนวก ๕ การทดสอบระดับเสียงจากอากาศอัด๖.ภาคผนวก ๖ เอกสารแสดงข้อมูลสำหรับการผลิตจำนวนมาก๗.ภาคผนวก ๗ เอกสารแสดงข้อมูลสำหรับการผลิตจำนวนน้อย๘.ภาคผนวก ๘ เงื่อนไขการยอมรับผลการทดสอบหรือตรวจสอบ หรือผลการตรวจสอบการผลิตให้เป็นไปตามต้นแบบ๙.ภาคผนวก ๙ การตรวจสอบการผลิตให้เป็นไปตามต้นแบบ (Conformity of Production : COP)๑๐.ภาคผนวก ๑๐ หนังสือรับรองแบบ๑๑.ภาคผนวก ๑๑ เครื่องหมายการรับรองแบบเครื่องกำเนิดพลังงาน ระบบส่งกำลังและระบบไอเสีย(ดูข้อมูลจากภาพกฎหมาย)ปริยานุช/จัดทำ๒๒ พฤศจิกายน๒๕๕๙วิศนี/ตรวจ๒๒ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๖๐ ง/หน้า ๘/๑๕ พฤศจิกายน ๒๕๕๙